4. ΒΑΣΙΛΙΚΟΝ ΔΙΑΤΑΓΜΑ της 18 Φεβρ./11 Μαρτ. 1953 Περί συμπληρώσεως του από 31.5.1947 Β.Δ/τος «περί καταστατικών διατάξεων και λειτουργίας του Ταμείου Υγείας Προσωπικού Τ.Τ.Τ.». Έχοντες υπ’ όψιν τας διατάξεις του άρθρ. 1 παρ. 2 εδάφ. 2 του Α.Ν. 1027/1946 «περί οργανώσεως της Κοινωνικής Προνοίας του Προσωπικού ΤΤΤ κλπ.», εν συνδυασμώ προς τας διατάξεις του άρθρ. 7 παρ. 3 του Νόμ. 501/1947, ως και την υπ’ αριθ. 74/1953 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών Υφυπουργού, απεφασίσαμεν και διατάσσομεν: Άρθρ.1.-1.Η κατά το άρθρ. 2 του από 31.5.1947 Β.Δ/τος «περί καταστατικών διατάξεων και λειτουργίας του Ταμείου Υγείας Προσωπικού ΤΤΤ», γενική Ιατρική περίθαλψις των εις το Ταμείον Υγείας Προσωπικού ΤΤΤ ησφαλισμένων, ως και η παρακολούθησις της υγιεινής καταστάσεως τούτων, παρέχεται δια των εμμίσθων Ιατρών του Ταμείου, ή κατά τα υπό του Διοικητικού Συμβουλίου του Ταμείου εκάστοτε οριζόμενα δι’ Ιατρών της ελευθέρας εκλογής του ησφαλισμένου εκ των δηλωσάντων εγγράφως ότι αποδέχονται το τιμολόγιον του Ταμείου και ανηκόντων εις τον οικείον Ιατρικόν Σύλλογον μεθ’ ου δύναται και να συναφθή ειδική συλλογική σύμβασις κατά τας διατάξεις του άρθρου δευτέρου παρ. 3 του Νόμου υπ’ αριθ. 2049/1952. 2.Η Ιατρική περίθαλψις των οίκοι νοσηλευομένων, αι παρακλινικαί εξετάσεις και η ειδική Ιατρική περίθαλψις των ησφαλισμένων παρέχονται δια Ιατρών της ελευθέρας εκλογής του ησφαλισμένου αμειβομένων κατ’ επίσκεψιν ή κατά παρακλινικήν εξέτασιν επί τη βάσει τιμολογίου εγκρινομένου υπό του Διοικητικού Συμβουλίου του Ταμείου, είτε της κατά την προηγουμένην παράγραφον συμβάσεως εν περιπτώσει συνάψεως τοιαύτης. 3.Η Νοσοκομειακή γενική πρόνοια παρέχεται δια των Νοσηλευτικών Ιδρυμάτων, τα οποία αποδέχονται τιμολόγιον εγκρινόμενον υπό του Ταμείου Υγείας. Ο ασθενής ησφαλισμένος ο χρήζων Νοσοκομειακής περιθάλψεως ή εγχειρίσεως, εισάγεται εις το Νοσηλευτικόν Ίδρυμα της ελευθέρας εκλογής του, επί τη βάσει εισιτηρίου εκδιδομένου μετ’ εισήγησιν του Υγειονομικού Συμβούλου του Ταμείου υπό της Διευθύνσεως του Ταμείου. 4.Η φαρμακευτική περίθαλψις παρέχεται δια προμηθείας των εν τη συνταγή του θεράποντος ιατρού αναγραφομένων φαρμάκων ή ενέσεων των εγκρινομένων υπό της Διευθύνσεως του Ταμείου, μετά προηγούμενον έλεγχον του Υγειονομικού Συμβούλου, παρά του φαρμακείου της ελευθέρας εκλογής του ασθενούς επί πληρωμή του οριζομένου εκάστοτε υπό του Διοικητικού Συμβουλίου του Ταμείου ποσοστού επί της όλης αξίας. Άρθρ.2.-1.Δια την κατά την παρ. 1 του προηγουμένου άρθρου γενικήν ιατρικήν περίθαλψιν προσλαμβάνονται κατόπιν αποφάσεως του Διοικητικού Συμβουλίου του Ταμείου, είτε επί συμβάσει, είτε ως έκτακτοι επί μηνιαία αποζημιώσει καθοριζομένη υπό του αυτού Συμβουλίου εν μεν τη έδρα του Ταμείου μέχρις εξ ιατροί παθολόγοι και ειδικοτήτων εξ ων των ειδικοτήτων δεν δύνανται να είναι πλείονες των δύο, εν δε τη πόλει Θεσσαλονίκης μέχρι δύο ιατροί παθολόγοι. 2.Έμμισθοι ιατροί επί συμβάσει ή έκτακτοι, δύναται να προσληφθώσιν επίσης κατόπιν αποφάσεως του Διοικητικού Συμβουλίου του Ταμείου και εις πόλεις εχούσας πληθυσμόν άνω των 30.000, εφ’ όσον ο αριθμός των ησφαλισμένων υπερβαίνει τους πεντήκοντα. 3.Χρέη Υγειονομικού Συμβούλου, εν μεν τη έδρα του Ταμείου εκτελεί ο επί συμβάσει δια τοιαύτα καθήκοντα προσληφθείς, εν δε ταις επαρχίαις ο εκείσε υπηρετών έμμισθος ιατρός. Ένθα δεν υπηρετούσιν έμμισθοι ιατροί, η έγκρισις εισαγωγής εις Νοσηλευτικά Ιδρύματα εν περιπτώσει επειγούσης ανάγκης και παροχής φαρμάκων, ανήκει εις τον Προϊστάμενον της οικείας Ταχυδρομικής Υπηρεσίας. 4.Τα καθήκοντα του Υγειονομικού Συμβουλίου και των εμμίσθων ιατρών του Ταμείου καθορίζονται δια του κατά τας διατάξεις του άρθρ. 5 εδάφ. 2 του Β.Δ. της 31.5.1947 συντασσομένου και δι’ αποφάσεως του Υπουργού Συγκοινωνιών κυρουμένου Εσωτερικού Κανονισμού του Ταμείου. 5.Εν τη έδρα του Ταμείου και εν Θεσσαλονίκη λειτουργούσι Ιατρεία πρώτης βοηθείας, των οποίων αι αναγκαίαι δαπάναι εγκρίνονται υπό του Διοικητικού Συμβουλίου του Ταμείου. Εις τον αυτόν επί των Συγκοινωνιών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 